TISCO แนวโน้มกำไรไตรมาส 2/61 ยังสดใสแนะซื้อเป้า 98 บ.พร้อมอัพไซด์หรู
TISCO แนวโน้มกำไรไตรมาส 2/61 ยังสดใสแนะซื้อเป้า 98 บ.พร้อมอัพไซด์หรู
15 มิ.ย. 2561

บล.ฟินันเซีย ไซรัส ระบุในบทวิเคราะห์วันนี้(15มิ.ย.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO แนวโน้มกำไรไตรมาส 2/61 ยังสดใส คาด +4% Q-Q, +22% เทียบช่วงเดียวกันของปีก่อนเป็น 1.84 พันล้านบาท เป็นจุดสูงสุดใหม่ เพราะการตั้งสำรองฯและค่าใช้จ่ายพิเศษที่เกิดจากการรับโอนธุรกิจมาจาก SCBT ลดลง ส่วนสินเชื่อเดือน พ.ค. ส่งสัญญาณที่ดี เพิ่มขึ้นเป็นเดือนแรกของปี +0.06% M-M มาจากสินเชื่อธุรกิจรายใหญ่ และสินเชื่อ Auto Cash และสินเชื่อเช่าซื้อ ปีนี้เป็นปีที่ดีของ TISCO เพราะตั้งสำรองลดลงและมีรายได้เพิ่มขึ้นเต็มปีจาก SCBT คงราคาเหมาะสมที่ 98 บาท แต่ปรับคำแนะนำเพิ่มจากถือ เป็นซื้อ เพราะ upside ที่เปิดกว้างขึ้นจากบทวิเคราะห์ครั้งก่อน